הצלחתה של חלונות 7 והתאוששות הכלכלה העולמית עוזרים להגברת המכירות של מחשבי PC במגזר העיסקי אבל באופן די מפתיע גם אפל מראה גידול במכירות במגזר זה.
בדיקה חדשה שנעשתה על ידי חברת ChangeWave מראה ששחרורה של חלונות 7 והשיפור במצב הכלכלי העולמי עוזרים למכירות של מחשבי ה-PC בעולם אבל הם לא מאיטים את קצב האימוץ ההולך והגדל של מחשבי המק במגזר העיסקי. 2 חברות ה- PC שעתידות להרגיש הכי טוב את הגידול/שיפור במכירות ה-PC במגזר העיסקי הן DELL ו- HP שעל פי ההערכות קצב הגידול במכירות של מחשבים שולחניים וניידים של החברות הנ"ל תהיינה 33% ו-18% בהתאמה. אפל לעומת זאת שמעולם לא נחשבה לשחקנית חזקה במגזר העסקי עתידה להגדיל את קצב המכירות שלה במגזר הזה גם כן למרות שלמרות קצב האימוץ של מחשבי המק אחוזי הגדילה של המקים של אפל במגזר העיסקי יעמוד על כ-7% למחשבים שולחניים וכ-10% למחשבים ניידים. כאמור אפל מעולם לא נחשבה שחקנית חזקה בתחום העיסקי אבל מדובר בשיא של החברה במכירות של המחשבים שלה במגזר הזה שמגדילה את אחוזי המכירות שלה בתחום בעוד שאר יצרניות המחשבים רק חוזרות לנתוני המכירה של פברואר 2008.
חלק מהמשכיות ההצלחה של חדירת המק לשוק העסקי נובע מהעובדה שהמגזר העיסקי לא "נפל מכסא" לאור השקתה של חלונות 7. מערכת ההפעלה החדשה של מיקרוסופט זוכה להצלחות רבות ולבקורות מצוינות בקרב הקהל אבל המגזר העסקי לא ממהר לשדרג את מערכות ההפעלה שלו שרובן עדיין פועלות על חלונות XP. על פי הבדיקה ראה שכ-19% מהחברות מתכוונות לשדרג את מערכות ההפעלה של המחשבים בחברה שלהן ל-7 בעתיד אבל רק 3% מהחברות מתכוונות לשדרג ל-7 בהקדם האפשרי. הנתונים הללו מתאימים לתחזיות של סטיב באלמר שאמר שלדעתו חלונות 7 למרות הצלחתה תתן מעט מאוד תמורה בעתיד הקרוב למיקרוסופט כאשר המשתמשים העיסקיים לא ימהרו לשדרג את מערכות ההפעלה שלהם ל-7 וביסוסה של חלונות 7 במגזר העיסקי שמהווה את עמוד השדרה של המכירות של מיקרוסופט יתרחש רק כאשר חברות ישדרגו את המחשבים שלהם למחשבים חדשים שיגיעו עם מערכת ההפעלה 7 מותקנת עליהם.
לא ממש ברור מהו גורם ההצלחה של אפל במגזר העיסקי. אבל סביר להניח שיכולת העבודה של מערכת ההפעלה נמרשלג עם Exchange 2007 תורמת להצלחה של המק בשווקים הללו, כמו כן יש לזכור שם חבילת אופיס זמינה לפלטפורמת המק כך שהמק בהחלט מסוגל לתפקד בתור מכשיר עבודה לכל דבר עובדה שאינה נכונה עבור המשתמש הישראלי מאחר וחבילת האופיס של מיקרוסופט למק לא תומכת בכתיבה מימין לשמאל ולכן השימוש בה עבור המשתמש הישראלי הוא בלתי אפשרי.